Oficialusis leidinys L 082 , 06/04/1972 p. 0012 - 0012

specialusis leidimas suomių kalba: skyrius 3 tomas 4 p. 0100

specialusis leidimas danų kalba: serija I skyrius 1972(I) p. 0276

specialusis leidimas švedų kalba: skyrius 3 tomas 4 p. 0100

specialusis leidimas anglų kalba: serija I skyrius 1972(I) p. 0286

specialusis leidimas graikų k.: skyrius 03 tomas 7 p. 0169

specialusis leidimas ispanų kalba: skyrius 03 tomas 5 p. 0175

specialusis leidimas portugalų kalba skyrius 03 tomas 5 p. 0175



Komisijos reglamentas (EEB) Nr. 688/72 1972 m. kovo 28 d. iš dalies keičiantis Reglamentą (EEB) Nr. 1767/68 dėl pražydinti skirtų gumbasvogūnių, svogūnėlių ir gumbavaisių eksporto į trečiąsias šalis minimalių kainų sistemos EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1968 m. vasario 27 d. priimtą Tarybos reglamentą (EEB) Nr. 234/68 dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo [1], ypač į jo 7 straipsnio 2 dalį, kadangi 1968 m. lapkričio 6 d. priimto Komisijos reglamento (EEB) Nr. 1767/68 dėl pražydinti skirtų gumbasvogūnių, svogūnėlių ir gumbavaisių eksporto į trečiąsias šalis minimalių kainų sistemos [2] su pakeitimais, padarytais Reglamentu (EEB) Nr. 1946/70 [3], 1 straipsnyje numatoma, kad minimalios eksporto kainos nustatomos kasmet ne vėliau kaip iki spalio 31 d., išskyrus begonijų, gloksinijų, gladiolių, jurginų ir lelijų rūšis, kurių kainos nustatomos ne vėliau kaip iki gruodžio 31 d., ir kad kiekviena valstybė narė kasmet iki gruodžio 1 d. pateikia visą kainų tendencijoms tarptautinėse rinkose įvertinti ir minimalioms kainoms nustatyti būtiną informaciją apie begonijų, gloksinijų, gladiolių, jurginų ir lelijų rūšis, o iki spalio 15 d. – informaciją apie kitus produktus, kuriems taikoma minimalių eksporto kainų sistema; kadangi patirtis rodo, jog valstybės narės nesugeba pateikti Reglamento (EEB) Nr. 1767/68 1 straipsnio 3 dalyje nurodytos informacijos per nustatytą laikotarpį; kadangi siekiant užtikrinti teisingą šio reglamento taikymą, būtina iš dalies pakeisti įvairius šios informacijos pateikimo terminus, vadinasi ir terminus, taikomus nustatant minimalias įvairių pražydinti skirtų svogūnėlių eksporto kainas; kadangi šiame reglamente numatytos priemonės atitinka Gyvų augalų vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. "1. Reglamento (EEB) Nr. 234/68 7 straipsnyje numatytos minimalios eksporto kainos nustatomos kasmet ne vėliau kaip iki: - kovo 31 d. begonijų, gloksinijų, gladiolių, jurginų ir lelijų rūšims, - sausio 31 d. kitiems produktams. Šios kainos taikomos produktams, kurie nuimami po to, kai buvo nustatytos kainos." 2. To paties straipsnio 3 dalyje žodžiai "gruodžio 1 d." ir "spalio 15 d." pakeičiami atitinkamai "kovo 1 d." ir "sausio 1 d.". 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1972 m. kovo 28 d. Komisijos vardu Pirmininkas S. L. Mansholt [1] OL L 55, 1968 3 2, p. 1. [2] OL L 271, 1968 11 7, p. 7. [3] OL L 215, 1970 9 30, p. 15. --------------------------------------------------